joelniklaus/EU_Wikipedias huggingface dataset:
Επαρχία Ταουραγκέ

Η Επαρχία Ταουραγκέ (λιθουανικά: Tauragės apskritis) είναι μια από τις 10 επαρχίες της Λιθουανίας. Έχει 131.481 κατοίκους.

Πόλεις 
 Ταουραγκέ
 Γιούρμπαρκας
 Σιλάλε
 Παγκεγκιάι
 Σκαουντβιλέ

Επαρχίες της Λιθουανίας
Επαρχία Μαριγιάμπολε

Η Επαρχία Μαριγιάμπολε (λιθουανικά: Marijampolės apskritis) είναι μια από τις επαρχίες της Λιθουανίας. Έχει 188.800 κατοίκους.

Πόλεις 
 Μαριγιάμπολε
 Βιλκαβίσκις
 Καζλού Ρουντά
 Σακιάι
 Κιμπαρτάι

Επαρχίες της Λιθουανίας
Επαρχία Αλίτους

Η Επαρχία Αλίτους (λιθουανικά: Alytaus apskritis) είναι μια από τις 10 επαρχίες της Λιθουανίας. Έχει 182.851 κατοίκους.

Πόλεις 
 Αλίτους
 Ντρούσκινινκαϊ
 Βαρένα
 Λαζντίγιαι
 Σίμνας

Επαρχίες της Λιθουανίας
Επαρχία Τελσιάι

Η Επαρχία Τελσιάι (λιθουανικά: Telšių apskritis) είναι μια από τις 10 επαρχίες της Λιθουανίας. Έχει 177.088 κατοίκους.

Πόλεις
Μαζεϊκιάι
Τελσιάι
Πλούνγκε
Ριετάβας
Βιεκσνιάι

Επαρχίες της Λιθουανίας
Επαρχία Σιαουλιάι

Η επαρχία Σιαουλιάι (λιθουανικά: Šiaulių apskritis) είναι μια από τις 10 επαρχίες της Λιθουανίας. Έχει 360.755 κατοίκους.

Πόλεις 
 Σιαουλιάι
 Ραντβιλίσκις
 Κουρσέναϊ
 Ναουγιόγι Ακμένε
 Γιόνισκις

Επαρχίες της Λιθουανίας
Επαρχία Πανεβεζίς

Η Επαρχία Πανεβεζίς (λιθουανικά: Panevėžio apskritis) είναι μια από τις 10 επαρχίες της Λιθουανίας. Έχει 300.300 κατοίκους.

Πόλεις
Πανεβεζίς
Ρόκισκις
Μπίρζαϊ
Πάσβαλις
Κουπίσκις

Εξωτερικοί σύνδεσμοι
 

Επαρχίες της Λιθουανίας
Δημοκρατική Ανανέωση

Η Δημοκρατική Ανανέωση (ΔΗ.ΑΝΑ.) ήταν ένα προσωποπαγές κεντροδεξιό πολιτικό κόμμα.

Ιστορικό
Η Δημοκρατική Ανανέωση ιδρύθηκε στις 6 Σεπτεμβρίου 1985 από τον Κωστή Στεφανόπουλο, ο οποίος προηγουμένως είχε αποχωρήσει από τη Νέα Δημοκρατία, καθώς διαφώνησε με την απόφαση του Κωνσταντίνου Μητσοτάκη να συγκαλέσει την κοινοβουλευτική ομάδα, με στόχο την επανεκλογή του μετά την ήττα του κόμματος στις εκλογές του 1985. Είχε προηγηθεί η αποτυχία του Στεφανόπουλου να εκλεγεί πρόεδρος της Ν.Δ. το 1984 (εξελέγη ο Κωνσταντίνος Μητσοτάκης). 

Τον Στεφανόπουλο ακολούθησαν και άλλοι 9 βουλευτές της Νέας Δημοκρατίας (Ν. Αναστασόπουλος, Θ. Γάτσος, Κ. Γιατράκος, Η. Μαλεβίτης, Δ. Μανουσάκης, Γ. Μουτζουρίδης, Κ. Πρίντζος, Δ. Βρεττάκος, Σ. Στρατηγής) και δύο στελέχη της εκτελεστικής επιτροπής του κόμματος (Β. Μαγγίνας, Φ. Σπεντζάρη).

Συμμετείχε στις εκλογές του Ιουνίου 1989 λαμβάνοντας ποσοστό 1,01% και μία έδρα για τον πρόεδρό της στην Α' Αθήνας, καθώς και στις ευρωεκλογές που διεξήχθησαν την ίδια μέρα (ποσοστό 1,36% και μία έδρα για τον Δημήτρη Νιάνια), ενώ απείχε λίγους μήνες αργότερα από τις εκλογές του Νοεμβρίου 1989.

Στις εκλογές του 1990 το κόμμα κατήλθε εκ νέου (ποσοστό 0,67%) εξασφαλίζοντας μία έδρα στο υπόλοιπο Αττικής, για τον Θεόδωρο Κατσίκη (ο οποίος εκλέχθηκε με 406 σταυρούς προτίμησης). Καθώς η Νέα Δημοκρατία δεν είχε εξασφαλίσει αυτοδυναμία έχοντας 150 έδρες, κατόπιν συμφωνίας Στεφανόπουλου - Μητσοτάκη, ο Θεόδωρος Κατσίκης στήριξε τη δημιουργία της μονοκομματικής κυβέρνησης της Νέας Δημοκρατίας. Στη συνέχεια όμως προσχώρησε σ' αυτήν, αφήνοντας τη Δημοκρατική Ανανέωση χωρίς κοινοβουλευτική εκπροσώπηση.

Στις ευρωεκλογές του 1994 η Δημοκρατική Ανανέωση, παρ' ότι υπερδιπλασίασε το ποσοστό της (2,79%, το υψηλότερο που έλαβε ποτέ), απέτυχε να συγκεντρώσει ποσοστό 3% που στο μεταξύ είχε καθιερωθεί σαν πλαφόν για να εκπροσωπηθεί στο Ευρωπαϊκό Κοινοβούλιο, οπότε ο πρόεδρός της λίγες μέρες αργότερα σε συμφωνία με τα κομματικά όργανα ανακοίνωσε τη διάλυσή της και αποσύρθηκε από την πολιτική.

Το κόμμα συνέχισε για λίγο την παρουσία του με άλλα στελέχη, μέχρι τον Αύγουστο του 1996, οπότε προσχώρησε στην Πολιτική Άνοιξη του Αντώνη Σαμαρά. Είχε προηγηθεί το 1995 η εκλογή του Κωστή Στεφανόπουλου στην Προεδρία της Δημοκρατίας με πρόταση της Πολιτικής Άνοιξης και στήριξη του ΠΑ.ΣΟ.Κ..

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Δημοκρατική Ανανέωση
Καταργημένα πολιτικά κόμματα στην Ελλάδα
Απόστολος Ανδρεουλάκος

Ο Απόστολος Ανδρεουλάκος (1943) είναι Έλληνας πολιτικός, που ήταν υφυπουργός Εσωτερικών, Δημόσιας Διοίκησης και Αποκέντρωσης από το Μάρτιο του 2004 ως το 2007.

Γεννήθηκε το 1943 στο Μαλανδρίνο Φωκίδας. Σπούδασε Νομική και Πολιτικές και Οικονομικές Επιστήμες στο Πανεπιστήμιο Αθηνών. Είναι πατέρας τριών παιδιών.

Εργάζεται ως δικηγόρος από το 1968 και μέχρι και σήμερα. Εξελέγη βουλευτής με τη ΝΔ το 1989, 90, 93, 1996, 2000 και το 2004. Έχει διατελέσει μέλος πολλών Διαρκών Κοινοβουλευτικών Επιτροπών, εισηγητής σχεδίων νόμων και μέλος της Κεντρικής Επιτροπής του κόμματός του για πολλά χρόνια. Πριν τις βουλευτικές εκλογές του 2007 ανακοίνωσε ότι αποσύρεται από την πολιτική.

Εξωτερικοί σύνδεσμοι 
Το επίσημο site του 
Το βιογραφικό του από το site της Βουλής των Ελλήνων

Βουλευτές Β' Αθηνών
Βουλευτές εκλεγμένοι με τη Νέα Δημοκρατία
Έλληνες υφυπουργοί Εσωτερικών Δημόσιας Διοίκησης και Αποκέντρωσης
Βίας ο Πριηνεύς

Ο Βίας ο Πριηνεύς ήταν ένας από τους επτά σοφούς  της αρχαίας Ελλάδος αλλά και ποιητής, από την Πριήνη της Ιωνίας (6ος αι. π.Χ.), γιος του Τευτάμου. 

Έγινε γνωστός για τη δικαιοσύνη του και τη ρητορική του δεινότητα. Σήμερα σώζονται ηθικά αποφθέγματα του, ως και απόσπασμα λυρικού ποιήματός του. Ο γραμματικός Σάτυρος τον κατανέμει ανάμεσα στους 7 σοφούς. 

Σύμφωνα με τον Σάτυρο, όταν κάποτε Αθηναίοι ψαράδες ψάρεψαν χάλκινο τρίποδα που έφερε επιγραφή «τω σοφώ», έστειλαν τον τρίποδα στον Βία θεωρώντας ότι του ανήκει επειδή τον θεωρούσαν ως τον σοφότερο άνδρα .

Λέγεται ότι κάποτε απελευθέρωσε κάποιες γυναίκες που είχαν γίνει δούλες, καταβάλλοντας τα λύτρα και αφού τις δίδαξε και τις προίκισε τις έστειλε πίσω στους δικούς τους, στη Μεσσηνία. 

Έγραψε το ποίημα «Περί Ιωνίας, τίνα μάλιστ' αν τρόπον ευδαιμονοίη» με 2.000 στίχους, και πολλά γνωμικά.

Όπως διαπιστώνει και ο Σοπενάουερ στις ταξιδιωτικές του εντυπώσεις, σε προτομή του στο Βατικανό στην αίθουσα των φιλοσόφων αναφέρεται η λαοφιλής ρήση του Βία «πλείστοι {άνθρωποι} κακοί». Η ρήση απεικονίζεται στην προτομή που είναι ζωγραφισμένη στην οροφή της αίθουσας, αλλά και στην πραγματική μαρμάρινη προτομή, που επίσης βρίσκεται στην ίδια αίθουσα.

Αναφορές 

Αρχαίοι Έλληνες σοφοί
Αρχαίοι Έλληνες ρήτορες
Πριήνη
Ιππίας ο Ηλείος

Ο Ιππίας ο Ηλείος ήταν σοφιστής των χρόνων του Σωκράτη, σύγχρονος του Πρωταγόρα (5ος π.Χ. αι.). Δίδαξε στην Αθήνα. Έργα του, "Τρωικός λόγος", "Ολυμπιονικών αναγραφή" και "Εθνών ονομασίες". Σημαντικές πληροφορίες για τον Ιππία παρέχονται από τους διαλόγους του Πλάτωνα "Ιππίας μείζων" και "Ιππίας ελάσσων". Η αυθεντικότητα του δεύτερου έργου αμφισβητείται.

Ο Ιππίας ασχολήθηκε επίσης με τα μαθηματικά
Ο Πρόκλος αναφέρει στα "Σχόλια στο 1ο βιβλίο των Στοιχείων του Ευκλείδη" ότι ο Ιππίας ασχολήθηκε με τη Γεωμετρία και δοξάστηκε από αυτή.

Στον Ιππία αποδίδεται η λύση της διαίρεσης μιας γωνίας σε αυθαίρετο αριθμό ίσων μεταξύ τους γωνιών. Το γενικό αυτό πρόβλημα έχει τη ρίζα του σε ένα πιο συγκεκριμένο, αυτό της τριχοτόμησης μιας γωνίας. Η διχοτόμηση μιας γωνίας είχε στην αρχαιότητα γνωστή γεωμετρική λύση με γνώμονα και διαβήτη, πλην όμως η τριχοτόμηση της όχι. Ο σοφιστής Ιππίας έδειξε πως το πρόβλημα μπορεί να λυθεί με τη χρήση μιας καμπύλης γραμμής, της επονομαζόμενης τετραγωνίζουσας που φέρει το όνομα του Ιππία (και του Δεινοστράτου επίσης). Μέσω της τετραγωνίζουσας, μπορεί να τετραγωνίσει κανείς και τον κύκλο. Οι σύγχρονοι του Ιππία συγκαταλέγουν τη λύση μαζί με άλλες "σοφιστείες", αφού χρησιμοποιεί ένα τέχνασμα, μέσω μιας μηχανικής κατασκευής, προκειμένου να λύσει ένα γεωμετρικό πρόβλημα (στο οποίο αρμόζει λύση με γεωμετρικά όργανα, δηλαδή γνώμονα και διαβήτη, και όχι μηχανικά τεχνάσματα). Η τετραγωνίζουσα είναι μια καμπύλη η οποία μπορεί να διαγραφεί χρησιμοποιώντας το συνδυασμό δύο ανεξάρτητων μεταξύ τους κινήσεων: της ομαλής κυκλικής και της ευθύγραμμης ομαλής.[1] Η μηχανική κατασκευή συνίσταται σε ένα γνώμονα ο οποίος μπορεί να περιστρέφεται γύρω από την κάτω γωνία ενός πίνακα. Ο περιστρεφόμενος γνώμονας αναπαριστά την κυκλική κίνηση. Στον πίνακα προστίθεται ένας άλλος, οριζόντιος γνώμονας, ο οποίος μπορεί να κινείται κατακόρυφα και που αναπαριστά την ευθύγραμμη μεταφορική κίνηση. Η τομή των δύο ευθειών διαγράφει την τετραγωνίζουσα καμπύλη στον πίνακα, μέσω της ταυτόχρονης κίνησης των δύο γνωμώνων. Μέσω της τετραγωνίζουσας, μπορεί να χωριστεί μια οποιαδήποτε γωνία, σε οσοδήποτε πεπερασμένα μέρη επιθυμεί ο χρήστης (εντός των ορίων που επιβάλλονται πρακτικά). Μπορεί επίσης να τετραγωνιστεί και ο κύκλος.

Βιβλιογραφία 
 Μάρκος Αντώνιος, «Ο σοφιστής Ιππίας ο Ηλείος ως ‘διαλεκτικός’», Επετηρίς της Εταιρείας Ηλειακών Σπουδών. Εν Αθήναις 5 (1987-1988), 41-59.
 Σωτήρης Χ. Γκουντουβάς, "Το νόημα της κατασκευής στην πορεία εξέλιξης της Γεωμετρίας", Διπλωματική Διατριβή, ΕΚΠΑ, Αθήνα 2009
 Σταμάτης Ευάγγελος, «Το τρομπόνι του Ηλία και ο Ιππίας ο Ηλείος ως μαθηματικός». Ηλειακαί μελέται 1 (1982), 155-168.

Παραπομπές 

[1]. https://web.archive.org/web/20090405094220/http://www.astro.noa.gr/journal/Public/journal_Ippia/journal_Ippia.htm

Αρχαίοι Έλληνες μαθηματικοί
Αρχαίοι Έλληνες φιλόσοφοι
Προσωκρατικοί φιλόσοφοι
Αρχαίοι Ηλείοι
Σοφιστές
Λεύκιππος

Ο Λεύκιππος ήταν Έλληνας φιλόσοφος του 5ου αι. π.Χ. από τα Άβδηρα ή την Μίλητο, εισηγητής της ατομικής θεωρίας, δάσκαλος του Δημόκριτου. Διατύπωσε πρώτος την υπόθεση ότι η ύλη αποτελείται από άτομα.

Ατομική Θεωρία 
Η ύλη κατά τον Λεύκιππο και το Δημόκριτο, αποτελείται από μικροσκοπικά, αόρατα, αιώνια, άφθαρτα, αμετάβλητα, αδιαίρετα σωμάτια, τα άτομα, τα οποία γεννήθηκαν αυτόματα και τυχαία. Τα άτομα δεν έχουν καμία ποιοτική διαφορά μεταξύ τους, παρά μόνο στο μέγεθος και στο σχήμα τους. Μεταξύ των ατόμων υπάρχει το κενό, ή το μη ον ή μανόν, το οποίο όμως έχει υλική υπόσταση. Λόγω της ύπαρξης του κενού, τα άτομα έχουν την ιδιότητα της κίνησης. Από τις συγκρούσεις των ατόμων δημιουργείται η ύλη. Οι δύο φιλόσοφοι πιστεύουν πως μέσω διαφόρων συνδυασμών, τα όμοια άτομα έλκονται, σχηματίζοντας σώματα.

Κοσμολογία 
Όπως αναφέρει ο Διογένης Λαέρτιος, ο Λεύκιππος και ο Δημόκριτος υποστηρίζουν πως οι συγκρούσεις των ατόμων δημιουργούν νέα σώματα αλλά και νέους Κόσμους. Πιστεύουν οτι υπάρχουν άπειροι Κόσμοι που δημιουργούνται από άπειρα σε πλήθος άτομα, με τυχαία μορφή.

Για το Σύμπαν, σύμφωνα με τον Αέτιο, οι δύο φιλόσοφοι υποστηρίζουν πως έχει σφαιρικό σχήμα.

Για τη Γη, ο Αριστοτέλης αναφέρει πως ο Λεύκιππος τη θεωρεί ακίνητη και στο κέντρο του Κόσμου, ενώ έχει σχήμα τυμπανώδες (σχήμα τυμπάνου).

Δείτε επίσης
Αθεϊσμός στην Αρχαία Ελλάδα

Βιβλιογραφία
G. S. KIRK / J. E. RAVEN / MALCOLM SCHOFIELD, Οι προσωκρατικοί φιλόσοφοι, Μετάφραση Δημοσθένη Κούρτοβικ,εκδ.ΜΙΕΤ, Αθήνα,1988, 2006(4η εκδοση),σελ. 404-430
Πανέρης, Ιωάννης,  «Το πρόβλημα Λεύκιππος». Ελληνικά 32 (1980), 32-41. 

Αρχαίοι Έλληνες φιλόσοφοι
Προσωκρατικοί φιλόσοφοι
Αρχαίοι Αβδηρίτες
Στο Παρά 5

Στο Παρά 5 είναι ο τίτλος μιας ελληνικής κωμικής
δραματικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 2005-2007. Το σενάριο της σειράς υπέγραψε ο Γιώργος Καπουτζίδης, ο οποίος είχε και τον ρόλο ενός εκ των πέντε πρωταγωνιστών, ενώ τη σκηνοθεσία ανέλαβε ο Αντώνης Αγγελόπουλος. Πρωταγωνιστές ήταν η Σμαράγδα Καρύδη, η Ελισάβετ Κωνσταντινίδου, ο Γιώργος Καπουτζίδης, ο Αργύρης Αγγέλου και η Αγγελική Λάμπρη. Η σειρά θεωρείται μια από τις καλύτερες παραγωγές στα χρονικά της ελληνικής τηλεόρασης.

Επισκόπηση σειράς

Διανομή

Παραπομπές

Εξωτερικοί σύνδεσμοι 

Τηλεοπτικές σειρές Mega
Ελληνικές κωμικές τηλεοπτικές σειρές
Ελληνικές δραματικές τηλεοπτικές σειρές
Κουζίνα (χώρος)

* Αυτό το λήμμα αναφέρεται στο χώρο της κουζίνας. Για τη τέχνη της ετοιμασίας και μαγειρικής των τροφών δείτε Κουζίνα. Για άλλες χρήσεις, δείτε Κουζίνα (αποσαφήνιση).

Η κουζίνα είναι ένας χώρος όπου προετοιμάζονται και μαγειρεύονται τα φαγητά. Έχει την προέλευσή της στην οικιακή εστία. Η εξέλιξη της κουζίνας έχει συνδεθεί με την ανάπτυξη της μαγειρικής και της τεχνολογίας. Μέχρι τον 18ο αιώνα, η ανοικτή εστία ήταν ο μόνος τρόπος μαγειρέματος. Αν και η κουζίνα είναι χώρος μαγειρικής, μπορεί να είναι και το κέντρο άλλων δραστηριοτήτων, όπως το πλύσιμο των ρούχων. Μερικές φορές, είναι επίσης το καθιστικό ή η τραπεζαρία του σπιτιού. Η επίπλωση είναι συνήθως εντοιχισμένη κουζίνα.

Ανοιχτή κουζίνα 
Στις αρχές του 1980, η εξέλιξη της τεχνολογίας του απορροφητήρα επέτρεψε την ανοιχτή κουζίνα, ενσωματωμένη λίγο πολύ στο σαλόνι χωρίς να προκαλεί οσμή σε ολόκληρο το διαμέρισμα ή το σπίτι. Πριν από αυτήν την εξέλιξη, μόνο σε μερικές πειραματικές καταστάσεις, συνήθως σε νεόκτιστα σπίτια ανώτερης μεσαίας τάξης, είχαν ανοιχτές κουζίνες. Παραδείγματα είναι οι Frank Lloyd Wright's House Willey (1934) και House Jacobs (1936). Και οι δύο είχαν ανοιχτές κουζίνες, με ψηλά ταβάνια (μέχρι την οροφή) και ο εξαερισμός γινόταν από φεγγίτες. Ο απορροφητήρας κατέστησε δυνατή την κατασκευή ανοιχτών κουζινών και στα διαμερίσματα, όπου δεν είναι εφικτές οι πολύ ψηλές οροφές ή οι φεγγίτες.

Άλλοι τύποι κουζίνας

Αρχαία Ελλάδα 
Τα σπίτια στην αρχαία Ελλάδα ήταν συνήθως του τύπου αίθριο: τα δωμάτια ήταν γύρω από ένα κεντρικό προαύλιο. Σε πολλά το ανοικτό αίθριο χρησίμευε και ως κουζίνα. Τα σπίτια των πλούσιων είχαν την κουζίνα ως ξεχωριστό δωμάτιο, συνήθως δίπλα σε ένα λουτρό (έτσι ώστε και τα δύο δωμάτια να μπορούν να θερμανθούν από την φωτιά της κουζίνας). Σε τέτοια σπίτια, υπήρχε συχνά ένας ξεχωριστός μικρός χώρος αποθήκευσης στο πίσω μέρος της κουζίνας που χρησιμοποιούνταν για την αποθήκευση των εργαλείων και των τροφίμων της κουζίνας. Επίσης το συχνότερο μέρος επικοινωνίας ήταν εκεί εφόσον ήταν ένα μέρος συγκέντρωσης όλης της οικογένειας.

Ρωμαϊκή Αυτοκρατορία 
Στη ρωμαϊκή αυτοκρατορία, ο κοινός λαός στις πόλεις δεν είχε συχνά καμία δική του κουζίνα. Μαγείρευαν στις μεγάλες δημόσιες κουζίνες. Μερικοί είχαν μικρές κινητές σόμπες χαλκού.

Οι πλούσιοι Ρωμαίοι είχαν σχετικά καλά εξοπλισμένες κουζίνες. Στη ρωμαϊκή βίλα, η κουζίνα ενσωματώθηκε στο κύριο κτήριο ως ξεχωριστό δωμάτιο. Η εστία ήταν κοντά στο πάτωμα, έτσι ώστε κάποιος έπρεπε να γονατίσει στο μάγειρα. Δεν υπήρχε καπνοδόχος.

Μεσαίωνας 
Τα μεσαιωνικά ευρωπαϊκά σπίτια είχαν μια ανοικτή εστία κάτω από το υψηλότερο σημείο του κτηρίου. Η «κουζίνα» βρισκόταν μεταξύ της εισόδου και της εστίας. Αντί για καπνοδόχο, αυτά τα κτήρια είχαν μια τρύπα στη στέγη μέσω της οποίας ο καπνός μπορούσε να φύγει. Εκτός από το μαγείρεμα, ήταν επίσης μια πηγή θερμότητας. Στα ιαπωνικά σπίτια, η κουζίνα άρχισε να γίνεται ένα ξεχωριστό δωμάτιο μέσα στο κύριο κτήριο εκείνη την περίοδο.

Σχετικά λήμματα 
 Κουζίνα της Φρανκφούρτης

Εξωτερικοί σύνδεσμοι

Μαγειρική
Κατοικία
Προετοιμασία φαγητών και ποτών
Αιγαίον ΙΙ (αντιτορπιλικό)

Το Αιγαίον ΙΙ ήταν αντιτορπιλικό τύπου HUNT II (07, 03, D-11), πρώην HMS Lauderdale (L-95)), κλάσης HUNT II. 
Η έναρξη ναυπήγησης του έγινε στα ναυπηγεία J.S. THORNYCROFT το 1941. Στις 20 Μαΐου 1946 παραχωρήθηκε στο Ελληνικό Πολεμικό Ναυτικό από το Βρετανικό Ναυτικό. Όμοιου τύπου πλοία : Αιγαίον ΙΙ, ‘ΘΕΜΙΣΤΟΚΛΗΣ II’ και ‘Κρήτη ΙV’. Συμμετείχε στις επιχειρήσεις του εμφυλίου. Επεστράφη στις 12 Δεκεμβρίου 1959 και το 1960 παροπλίστηκε.

Ελληνικά αντιτορπιλικά
Αιγαίον IV (φρεγάτα)

.
Με το όνομα Αιγαίον φέρεται μια από τις κύριες μονάδες επιφανείας του Ελληνικού Πολεμικού Ναυτικού, με χαρακτηριστικό (νατοϊκό) αριθμό F-460. Είναι φρεγάτα τύπου 'S', όμοια με τις φρεγάτες ‘Αδρίας III’ και ‘Ναβαρίνο ΙΙΙ ’

Δράση
Η φρεγάτα ΑΙΓΑΙΟΝ, καθελκύστηκε στο Ναυπηγείο 'Koninlijke Maatschappij de Shelde' (Royal Shelde) στο Vlissingen της Ολλανδίας την 13η Ιουλίου 1978, σε εκτέλεση παραγγελίας του Βασιλικού Ναυτικού της χώρας. Εντάχθηκε στο Ολλανδικό Ναυτικό στις 29 Οκτωβρίου 1980, με την ονομασία BANKERT (F810). 

Όταν οι φρεγάτες τύπου S αποσύρθηκαν από το Ολλανδικό Ναυτικό, το Ελληνικό Πολεμικό Ναυτικό ενδιαφέρθηκε να τις αποκτήσει ώστε να αντικαταστήσει τον στόλο των αντιτορπιλικών του, λόγω της μεγάλης ηλικίας και των υψηλών αναγκών επάνδρωσης που είχαν τα τελευταία. Η ύψωση της Ελληνικής Σημαίας στη φρεγάτα πραγματοποιήθηκε στις 14 Μαΐου 1993 στο Ντεν Χέλντερ. Το σκάφος κατέπλευσε στην Ελλάδα στις 19 Ιουλίου 1993.

Χαρακτηριστικά 
  Όπως όλες οι φρεγάτες τύπου S, η φρεγάτα ΑΙΓΑΙΟΝ έχει ολικό μήκος 130μ., μέγιστο πλάτος 14,6 και μέγιστο βύθισμα 6μ. Με πλήρες φορτίο, το σκάφος έχει εκτόπισμα 3.600 τόνων. Την κίνηση εξασφαλίζουν 2 κινητήρες Rolce Royce OLYMPUS (56.800 HΡ) και δύο κινητήρες Rolce Royce TYNE 10, μέσω των οποίων επιτυγχάνεται μέγιστη ταχύτητα 30 κόμβων (αν και η συνήθης επιχειρησιακή ταχύτητα είναι 20 κόμβοι).
  
Στη φρεγάτα υπάρχει υποδομή για την ενδιαίτηση 198 ατόμων.
 
Η φρεγάτα ΑΙΓΑΙΟΝ δύναται να πλήξει εγγείς στόχους επιφανείας με το πυροβόλο 76 χιλιοστών (ΟΤΟ ΜΕLARA), και απομακρυσμένες μονάδες επιφανείας με κατευθυνόμενα βλήματα HARPOON (δύο συστοιχίες των τεσσάρων βλημάτων). Η αντιαεροπορική άμυνα της φρεγάτας εξασφαλίζεται με το σύστημα κατευθυνομένων βλημάτων SEA SPARROW. Επίσης η φρεγάτα είναι σε θέση να αναλάβει ανθυποβρυχιακές αποστολές χρησιμοποιώντας τορπίλες 324 χιλιοστών. Για την άμυνα του σκάφους, διατίθεται σύστημα ηλεκτρονικών αντίμετρων (SUPER R.B.O.C.) και πυροβόλο  Phalanx Mk15 CIWS 20 χιλιοστών. Τέλος, το πλοίο δύναται να μεταφέρει δύο ελικόπτερα και να τα χρησιμοποιεί εναλλάξ ή ταυτόχρονα σε διάφορες αποστολές.

Βιβλιογραφία
Eric Wertheim, The Naval Institute Guide to Combat Fleets of the World, Naval Institute Press, 2007

Εξωτερικοί σύνδεσμοι
Η Φ/Γ Αιγαίον στην επίσημη ιστοσελίδα του Ελληνικού Πολεμικού Ναυτικού
Τεχνικά χαρακτηριστικά του τύπου S, στην ιστοσελίδα των ναυπηγείων Royal Shelde (Αγγλικά)

Ελληνικές φρεγάτες
Κατερίνα Ανδρεάδη

Η Κατερίνα Ανδρεάδη (1903 – 1 Μαΐου 1993), πιο γνωστή ως «Κυρία Κατερίνα», ήταν Ελληνίδα ηθοποιός.

Βιογραφία 
Γεννήθηκε στην Αθήνα. Το πατρικό της όνομα ήταν Καρύδα. Διακρίθηκε κυρίως στο θέατρο στο οποίο ήταν γνωστή με το όνομα Κυρία Κατερίνα. Έκανε σπουδές στην Επαγγελματική Σχολή Θεάτρου και στη Σχολή Ράινχαρτ της Βιέννης. Η πρώτη της εμφάνιση έγινε στο έργο Ο δύσκολος, στις διεθνείς γιορτές του Σάλτσμπουργκ. Στην Αθήνα το ντεμπούτο της στο Εθνικό Θέατρο ήταν στο έργο Η άμαξα, το 1932. 

Έπαιξε στα έργα Η λοκαντιέρα, Ο έμπορος της Βενετίας και για πρώτη φορά στην Ελλάδα παρουσίασε έργα πολλών ξένων συγγραφέων. Το 1936 συγκρότησε τον δικό της θίασο, όπου συνεργάστηκαν κατά καιρούς ο Αιμίλιος Βεάκης, η Κυβέλη, ο Μάνος Κατράκης, ο Θάνος Κωτσόπουλος, ο Σπύρος Ολύμπιος και άλλοι. Στις αρχές του 1949 ταξίδεψε στη Μεγάλη Βρετανία όπου της επιφυλάχθηκε τιμητική υποδοχή και μάλιστα παρουσιάστηκε στην αγγλική τηλεόραση, μιλώντας για το έργο της.

Στέγη του θιάσου της υπήρξε για σειρά ετών το θερινό θέατρο "ΚΑΤΕΡΙΝΑ", επί της οδού 3ης Σεπτεμβρίου, έναντι της πλατείας Βικτωρίας. Κατεδαφίστηκε στα μέσα της δεκαετίας του 1960 ώστε να ανεγερθεί στη θέση του το μέγαρο ΟΤΕ.

Διάκριση 
Της απονεμήθηκε το παράσημο του Ταξιάρχη της Ευποιίας.

Φιλμογραφία

Θέατρο

Εκπομπές

Παραπομπές 

Ταξιάρχης του Τάγματος της Ευποιΐας
Ελληνίδες ηθοποιοί θεάτρου
Μιράντα Μυράτ

Η Μιράντα Μυράτ (Αθήνα 1906 - 27 Ιανουαρίου 1994) ήταν Ελληνίδα ηθοποιός.

Βιογραφία 
Ήταν κόρη του Μήτσου Μυράτ και της Κυβέλης, αδελφή του αρχιτέκτονα Αλέξανδρου Μυράτ και ετεροθαλής αδελφή του Δημήτρη και της Ρίτας Μυράτ. Υπήρξε πρωταγωνίστρια του νεοελληνικού θεάτρου.

Από το 1921 μέχρι το 1923 παρακολούθησε μαθήματα στο Κολλέγιο Σεβινιέ στο Παρίσι. Την πρώτη εμφάνιση στη θεατρική σκηνή έκανε το 1919 με το θίασο της Μαρίκας Κοτοπούλη, στο έργο Δύο Λεονόρες, του Paul Lindau. Το επόμενο έτος εμφανίστηκε στον Πρίγκιπα φοιτητή.

Το 1923 επέστρεψε από το Παρίσι και άρχιζε να παίζει με το θίασο της μητέρας της Κυβέλης μέχρι το 1932, οπότε και προσλήφθηκε από το Εθνικό Θέατρο στο οποίο πρωταγωνίστησε μέχρι το 1938. Το 1939 και το 1940 συνεργάσθηκε με το θίασο της Μαρίκας Κοτοπούλη. Το 1940 ίδρυσε δικό της θίασο σε συνεργασία με τον Κώστα Μουσούρη τον Μαυρέα και τον Ορέστη Μακρή. Το επόμενο έτος ο θίασος αυτός διαλύθηκε και δημιουργήθηκε άλλος με τον τίτλο Θίασος Μιράντας και Γιώργου Παππά, που έδωσε διάφορες παραστάσεις μέχρι το καλοκαίρι του 1942, οπότε η Μιράντα ξεκίνησε νέο θίασο που συμμετείχε πρόσθετα και η Μαίρη Αρώνη. Η Μιράντα σταμάτησε τη θεατρική της καριέρα στη δεκαετία του 1960.

Ιδιαίτερη λαμπρή επιτυχία είχε στα έργα «Το μελτεμάκι» του Παντελή Χορν και "Δεσποινίς δικηγόρος" του Θεόδωρου Συναδινού. Από το ξένο ρεπερτόριο ιδιαίτερη επιτυχία σημείωσε στο έργο "Ηδονή της τιμιότητος" του Λουίτζι Πιραντέλο.

Η Μιράντα υπήρξε επίσης σημαντική συνεργάτρια του Εθνικού Ιδρύματος Ραδιοφωνίας όπου λόγω της μόρφωσής της, της ορθοφωνίας της και της φωνητικής της χροιάς θεωρείτο ως ειδική στην απαγγελία ποιημάτων και στην ανάγνωση λογοτεχνικών κειμένω, ιδιαίτερα σε λογοτεχνικές εορτές. Στον κινηματογράφο εμφανίστηκε σε περισσότερες από 40 ταινίες ενώ συμμετείχε και σε κάποιες τηλεοπτικές σειρές.

Θεατρικές Παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Φιλμογραφία

Πηγές 
 "Μεγάλη Ελληνική Εγκυκλοπαίδεια" τομ.ΙΖ΄, σελ.245.

Μέλη του ΕΑΜ
Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί βωβών ταινιών
Καθηγητές της Δραματικής Σχολής του Εθνικού Θεάτρου
Λεαμπούα Τζόναθαν

Ο Λεαμπούα Τζόναθαν (Leabua Jonathan, 1914-1987) ήταν πρωθυπουργός του Λεσότο από το 1965 ως το 1970 και στη συνέχεια ως το 1986 , οπότε και η κυβέρνησή του ανατράπηκε από στρατιωτικούς.

Βιογραφία 
Γεννήθηκε στις 30 Οκτωβρίου του 1914. Ήταν δισέγγονος του βασιλέα Μοσεσόε Α΄.

Πρωθυπουργός και ισχυρός άνδρας 
Το 1965 κέρδισε με μειοψηφία τις εκλογές και τελικά ανέλαβε πρωθυπουργός στις 7 Ιουλίου του 1965. Όταν η Μπασουτολάνδη έγινε ανεξάρτητη, το 1966 με την ονομασία Λεσότο, η εξουσία πέρασε από το βασιλέα στον πρωθυπουργό. Ο Τζόναθαν αποκατέστησε τις διπλωματικές σχέσεις με τη Νότια Αφρική και το 1970, στις πρώτες εκλογές από την ανεξαρτησία, το κόμμα του, Εθνικό Κόμμα των Μπασότο (BNP) κέρδισε 23 έδρες, με το κόμμα της Αντιπολίτευσης (BCP) να κερδίζει 36. Στη συνέχεια κήρυξε στρατιωτικό νόμο, ανέλαβε ειδικές εξουσίες και φυλάκισε τους πολιτικούς της Αντιπολίτευσης. Οι εκλογές ακυρώθηκαν και ο ίδιος επεχείρησε μάταια να αυτοανακηρυχθεί βασιλιάς.

Ανατροπή και θάνατος 
Ανατράπηκε με στρατιωτικό πραξικόπημα στις 20 Ιανουαρίου του 1986, από το στρατιωτικό Τζάστιν Μετσίνγκ Λεχάνια (Justin Metsing Lekhanya) και ετέθη σε κατ' οίκον περιορισμό, τον Αύγουστο του 1986. Πέθανε σε ηλικία 72 ετών, στις 5 Απριλίου του 1987.

Παραπομπές

Εξωτερικοί σύνδεσμοι 

New York Times: CHIEF LEABUA JONATHAN, 72, DIES; OUSTED AS LESOTHO HEADIN A COUP 

Πρωθυπουργοί του Λεσότο
Μποζ Μπάρελ

Ο Μποζ Μπάρελ (Raymond "Boz" Burrell, 1 Αυγούστου 1946 - 21 Σεπτεμβρίου 2006) ήταν Άγγλος κιθαρίστας και μπασίστας. Συνεργάστηκε με τα συγκροτήματα King Crimson και Bad Company. Πέθανε από καρδιακή προσβολή στην Ισπανία.

Άγγλοι μουσικοί
Αλί Αμπντουλάχ Σαλέχ

Ο Αλί Αμπντουλάχ Σαλέχ (21 Μαρτίου 1947 - 4 Δεκεμβρίου 2017) ήταν πολιτικός, που υπηρέτησε ως ο 1ος πρόεδρος της Υεμένης από τις 22 Μαΐου 1990 ως τις 27 Φεβρουαρίου 2012. Άνηκε στο Γενικό Λαϊκό Κογκρέσο.

Πολιτική άνοδος 
Γεννήθηκε στις 21 Μαρτίου του 1942 ή του 1947. Ήταν Πρόεδρος της Βόρειας Υεμένης από το 1978 μέχρι το 1990 και έγινε Πρόεδρος του ενιαίου κράτους στις 22 Μαΐου του 1990. Έγινε ο πρώτος απευθείας εκλεγμένος Πρόεδρος το 1999, με 91,2% των ψήφων. Με δημοψήφισμα, το 2001 η προεδρική θητεία του παρατάθηκε κατά 7 έτη. Παράλληλα συστάθηκε συμβούλιο από ειδικούς με νομοθετική εξουσία και 111 μέλη. Εξαιτίας της κίνησης αυτής το Freedom House κατέταξε πιο χαμηλά την Υεμένη από 5 σε 6 αναφορικά με τις πολιτικές ελευθερίες.

Επανεκλογή με τραγωδία 
Τον Ιούλιο του 2002 ο Σαλέχ ανακοίνωσε ότι δε θα ήταν υποψήφιος στις επόμενες προεδρικές εκλογές. Ωστόσο, τον Ιούνιο του 2006 άλλαξε τη γνώμη του και αποδέχτηκε το χρίσμα για να είναι υποψήφιος του κόμματος GPC.
Στις 12 Σεπτεμβρίου του 2006, τουλάχιστον 51 άτομα ποδοπατήθηκαν μέχρι θανάτου και περισσότεροι από 230 τραυματίστηκαν σε στάδιο της Υεμένης όπου πραγματοποιούσε προεκλογική συγκέντρωση ο πρόεδρος Σαλέχ. Το περιστατικό στην περιοχή Ιμπ, 192 χιλιόμετρα νότια της πρωτεύουσας Σαναά, σημειώθηκε λίγα λεπτά αφότου ο πρόεδρος ολοκλήρωσε την ομιλία του και αναχώρησε από το στάδιο όπου είχαν συγκεντρωθεί περίπου 100.000 άνθρωποι.

Πολλοί είχαν μείνει έξω από το στάδιο πριν αρχίσει η συγκέντρωση και όταν οι πόρτες άνοιξαν προσπάθησαν να εισέλθουν, θεωρώντας ότι ο πρόεδρος συνεχίζει την ομιλία, με αποτέλεσμα πολλοί από αυτούς να ποδοπατηθούν. ο Σαλέχ επανεξελέγη με ποσοστό 77,2%, στις 20 Σεπτεμβρίου του 2006. Από την τελική καταμέτρηση των ψήφων προέκυψε ότι ο αντίπαλός του, Φαϊζάλ μπίν Σαλμάν, συγκέντρωσε ποσοστό 21,8% στις προεδρικές εκλογές.  Ο Σαλέχ ορκίστηκε πρόεδρος για μια ακόμη θητεία στις 27 Σεπτεμβρίου.

Εξέγερση 2011 
Ο Σαλέχ ήρθε αντιμέτωπος με μία μεγάλη εξέγερση του λαού το 2011. Στις 2 Φεβρουαρίου 2011 ανακοίνωσε την παραίτησή του σε ισχύ το 2013. Αργότερα, στις 23 Απριλίου 2011, ανακοίνωσε την προθυμία του να παραιτηθεί με αντάλλαγμα να του δοθεί ασυλία και να μην παραπεμφθεί σε δίκη. Στις 18 Μαΐου 2011 συμφώνησε να υπογράψει συμφωνία με την αντιπολίτευση, υπαινισσόμενος ότι θα υπέβαλλε την παραίτησή του σε έναν μήνα. Ωστόσο, αργότερα αθέτησε την δέσμευσή του.

Στις 3 Ιουνίου ο Σαλέχ τραυματίστηκε σε επίθεση με χειροβομβίδα που εκτοξεύτηκε με ρουκέτα στην προεδρική του κατοικία. Την επομένη μετήχθη σε στρατιωτικό νοσοκομείο στην Σαουδική Αραβία όπου υποβλήθηκε σε θεραπεία. Υπηρεσιακός πρόεδρος ανέλαβε στη θέση του Σαλέχ ο αντιπρόεδρος Αμπντ αλ-Ραμπ Μανσούρ αλ-Χαντί.

Παραπομπές

Εξωτερικοί σύνδεσμοι 
 Ανεπίσημος ιστοχώρος του Προέδρου 

Πρόεδροι της Υεμένης
Ζωρζ Ζακ Νταντόν

Ο Ζωρζ Ζακ Νταντόν (Georges Danton, 26 Οκτωβρίου 1759 - 5 Απριλίου 1794) ήταν ένας από τους σημαντικότερους ηγέτες της Γαλλικής Επανάστασης. Γιος εισαγγελέα, ο Δαντών, όπως επικράτησε να γράφεται στην ελληνική, σπούδασε νομικά και εργάστηκε ως δικηγόρος. Πήρε μέρος στην επανάσταση του 1789, αρχικά ως επικεφαλής της περιοχής των Κορδελιέρων και στη συνέχεια ως πρόεδρος της ομώνυμης ριζοσπαστικής λέσχης. Το 1791, ύστερα από την αποτυχία μιας εξέγερσης, που ακολούθησε την αναχώρηση του Λουδοβίκου ΙΣΤ', κατέφυγε στο Λονδίνο. Σύντομα όμως επέστρεψε και αμέσως ασχολήθηκε με την οργάνωση της επανάστασης του Αυγούστου 1792, που οδήγησε στην ανατροπή της δυναστείας. Ύστερα από την επιτυχία αυτή της εξέγερσης, διορίστηκε υπουργός Δικαιοσύνης.

Στη γαλλική επανάσταση 
Υπήρξε μέλος της επαναστατικής κομμούνας και του επαναστατικού συμβουλίου. Αναδείχτηκε σε πραγματική ψυχή της Γαλλικής επανάστασης, όταν αυτή κινδύνεψε να καταπνιγεί ύστερα από την εισβολή των Πρώσων. Στις κρίσιμες εκείνες περιστάσεις, έχοντας ως σύνθημά του πως για να σωθεί η επανάσταση «χρειάζεται τόλμη και περισσότερη τόλμη», αντιτάχτηκε στη μεταφορά της κυβέρνησης από το Παρίσι σε άλλη ασφαλέστερη περιοχή. Όπλισε τους αγρότες και τους εργάτες, πήρε δραστικά μέτρα εναντίον των εσωτερικών εχθρών της επανάστασης και ανέλαβε έντονες διπλωματικές πρωτοβουλίες, για να σπάσει το μέτωπο των εχθρών στο εξωτερικό.

Περίφημος ρήτορας και ευέλικτος πολιτικός ο Νταντόν υπήρξε εμπνευστής της Επιτροπής Κοινής Σωτηρίας και ηγέτης της ως τον Ιούλιο του 1793. Την επόμενη χρονιά θεωρήθηκε ύποπτος συμβιβαστικών τάσεων και κατηγορήθηκε για οικονομικά σκάνδαλα, με αποτέλεσμα να καταδικαστεί και να εκτελεστεί στις 5 Απριλίου 1794, μαζί με τους κυριότερους οπαδούς του, στην γκιλοτίνα. Τα τελευταία λόγια του Νταντόν λίγο πριν την καρατόμησή του ήταν: "Σε λίγο θα περάσω στην ανυπαρξία, όμως το όνομά μου θα ζήσει στο Πάνθεο της Ιστορίας".

Παραπομπές

Εξωτερικοί σύνδεσμοι

 
Γάλλοι επαναστάτες
Γαλλική Επανάσταση
Άλεν Στακ

Ο Άλεν Στακ (Allen McIntyre Stack, 23 Ιανουαρίου 1928 - 12 Σεπτεμβρίου 1999) ήταν Αμερικανός κολυμβητής, ολυμπιονίκης στα 100μ. ύπτιο.

Βιογραφία 
Γεννήθηκε στο Κονέκτικατ και στους Ολυμπιακούς Αγώνες του 1948 στο Λονδίνο κατέκτησε χρυσό μετάλλιο στα 100μ. ύπτιο της κολύμβησης. Από το 1948 μέχρι το 1951, πέτυχε 6 παγκόσμια ρεκόρ στο ύπτιο και 22 εθνικά. Μπήκε στο International Swimming Hall of Fame το 1979.Το 1952,ο Stack προσπάθησε να διατηρήσει τον ολυμπιακό τίτλο του, όμως λίγο πριν τη διεξαγωγή του αγώνα έπεσε από τη μοτοσικλέτα του και κολύμπησε με δεμένο χέρι, με αποτέλεσμα να αρκεστεί στην  4η θέση. Παντρεύτηκε την Elizabeth Loy Marks  και πέθανε από καρκίνο των οστών, το 1999.

Αμερικανοί κολυμβητές
Αμερικανοί Ολυμπιονίκες
Buffy the Vampire Slayer

Το Buffy the Vampire Slayer είναι αμερικάνικη τηλεοπτική σειρά που έκανε πρεμιέρα στις 10 Μαρτίου 1997 και ολοκληρώθηκε στις 20 Μαΐου 2003, με πρωταγωνίστρια την Σάρα Μισέλ Γκέλαρ. Δημιουργήθηκε από τον συγγραφέα και σκηνοθέτη Τζος Ουέντον και την προσωπική εταιρεία παραγωγής του, Mutant Enemy Productions.

Κεντρικός χαρακτήρας της σειράς είναι η Μπάφφυ Σάμμερς (Buffy Summers) και πρωτοεμφανίστηκε στην κινηματογραφική ταινία του 1992 
"Buffy the Vampire Slayer" πριν μεταπηδήσει τόσο στην τηλεοπτική σειρά όσο και στην ομώνυμη σειρά κόμικς. Η πρώτη ενσάρκωση του χαρακτήρα έγινε από την ηθοποιό Kristy Swanson στην ταινία, ενώ στην τηλεοπτική σειρά το ρόλο ερμήνευσε η Σάρα Μισέλ Γκέλαρ (Sarah Michelle Gellar). 
Η σειρά παρακολουθεί τη ζωή της νεαρής Μπάφφυ, η οποία ανακαλύπτει ότι κατέχε το χάρισμα να καταπολεμά και να εξολοθρεύει βαμπίρ, δαίμονες, και γενικά τις δυνάμεις του σκότους.

Διανομή 
 Σάρα Μισέλ Γκέλαρ ως Μπάφφυ Σάμμερς (145 επεισόδια, 1997-2003) 
Νίκολας Μπρέντον ως Ζάντερ Χάρρις (145 επεισόδια, 1997-2003)
Άλισον Χάνιγκαν ως Γουΐλοου Ρόζενγμπεργκ (144 επεισόδια, 1997-2003)
Άντωνι Χεντ ως Ρούμπερτ Τζάιλς (122 επεισόδια, 1997-2003)
Τζέιμς Μάστερς ως Σπάικ (97 επεισόδια, 1997-2003)
Έμμα Κολφιλντ ως Ανίγια (85 εεπισόδια, 1998-2003)
Μισέλ Τράτσενμπεργκ ως Ντον Σάμμερς (66 επεισόδια, 2000-2003)
Κριστίν Σουθερλαντ ως Τζόυς Σάμμερς (58 επεισόδια, 1997-2002)
Καρίσμα Κάρπεντερ ως  Κορντήλια Τσέις (57 επεισόδια, 1997-1999)
Ντέιβιντ Μπορεάναζ ως  Έιντζελ/ Άγγελος (57 επεισόδια, 1997-2003)

Εξωτερικοί σύνδεσμοι 

 
 The Buffyverse Wiki

Αμερικανικές τηλεοπτικές σειρές
Βαμπίρ στην ποπ κουλτούρα
Φεμινιστικά έργα
Τηλεοπτικές σειρές του The WB
Τηλεοπτικές σειρές του UPN
Τηλεοπτικά προγράμματα που έγιναν κόμικς
Εντροπία πληροφοριών

Η εντροπία στη θεωρία πληροφορίας  είναι ένα «μέτρο αβεβαιότητας» που διακατέχει ένα σύστημα.

Ο όρος εντροπία χρησιμοποιήθηκε αρχικά στη θερμοδυναμική (βλ. εντροπία).
Στη θεωρία πληροφορίας εισήχθη από τον Κλωντ Σάνον το 1948 και γι' αυτό ονομάζεται και εντροπία του Σάννον. Η χρήση του ίδιου όρου με τη θερμοδυναμική εντροπία, παρότι μπορεί να προκαλέσει σύγχυση, υιοθετήθηκε από τον Σάνον μετά και από παρότρυνση ενός άλλου σπουδαίου μαθηματικού, του Τζον φον Νόιμαν, ο οποίος φέρεται ότι είχε πει στον Σάνον:

«Πρέπει να το ονομάσεις εντροπία για δύο λόγους: Πρώτον, η συνάρτηση αυτή χρησιμοποιείται ήδη στη θερμοδυναμική με το ίδιο όνομα. Δεύτερο, και σημαντικότερο, ο περισσότερος κόσμος δεν γνωρίζει τι πραγματικά είναι η εντροπία, και αν χρησιμοποιείς τον όρο εντροπία σε ένα αντεπιχείρημα θα κερδίζεις πάντα».

Η εντροπία της θερμοδυναμικής μπορεί να αντιστοιχιστεί με την εντροπία στη θεωρία πληροφορίας.

Ορισμός 

Έστω ένα πείραμα τύχης με n πιθανά αποτελέσματα. Θεωρούμε την τυχαία μεταβλητή X και τα απλά ενδεχόμενα x1...xn που πραγματοποιούνται με πιθανότητες p1...pn  αντίστοιχα. 

Η εντροπία ορίζεται ως:

με την σύμβαση .

Παραδείγματα

Δοκιμή Bernoulli 

Έστω μία δοκιμή Bernoulli με πιθανότητα επιτυχίας p. Συγκεκριμένα μπορούμε να θεωρήσουμε ένα δοχείο με Ν μπάλες, Νp από τις οποίες είναι λευκές και Ν(1-p) μαύρες από το οποίο επιλέγουμε τυχαία μία μπάλα. Αν όλες οι μπάλες είναι λευκές ή όλες είναι μαύρες (p=1 ή p=0 αντίστοιχα), τότε ξέρουμε με σιγουριά το αποτέλεσμα του πειράματος και η εντροπία είναι 0. Τη μέγιστη αβεβαιότητα για το αποτέλεσμα την έχουμε όταν οι μισές μπάλες είναι λευκές και οι μισές μαύρες, p=0,5.

Ισοπίθανα γεγονότα 

'Εστω η τυχαία μεταβλητή Χ μπορεί να πάρει n τιμές που είναι ισοπίθανες μεταξύ τους, p=1/n. Η εντροπία τότε είναι:
.
Έτσι σε μια πηγή πληροφορίας χωρίς μνήμη(η εμφάνιση ενός συμβόλου δεν εξαρτάται από την εμφάνιση κάποιου άλλου συμβόλου) και στην οποία όλα της τα σύμβολα είναι ισοπίθανα τότε έχουμε μέγιστη τιμή εντροπίας Hmax .

Παρατηρούμε ότι η εντροπία αυξάνει με τον αριθμό των καταστάσεων.

Παραπομπές

Θεωρία της Πληροφορίας

 Shigeru Furuichi, Flavia-Corina Mitroi-Symeonidis, Eleutherius Symeonidis, On some properties of Tsallis hypoentropies and hypodivergences, Entropy, 16(10) (2014), 5377-5399; DOI:10.3390/e16105377
 Shigeru Furuichi, Flavia-Corina Mitroi, Mathematical inequalities for some divergences, Physica A 391 (2012), pp. 388-400, DOI:10.1016/j.physa.2011.07.052; ISSN: 0378-4371
 Shigeru Furuichi, Nicuşor Minculete, Flavia-Corina Mitroi, Some inequalities on generalized entropies, J. Inequal. Appl., 2012, 2012:226. DOI: 10.1186/1029-242X-2012-226
.ru

.ru είναι ο top-level domain κωδικός για την Ρωσία στο Διαδίκτυο από τις 7 Απριλίου 1994.

Δείτε επίσης: Κατάλογος top-level domains.

Παραπομπές

Δείτε επίσης 
 Κατάλογος top-level domains.
 .рф
 .su

Διαδίκτυο στη Ρωσία
Top-level domains
he:סיומת אינטרנט#טבלת סיומות המדינות
sv:Toppdomän#R
.ua

.ua είναι ο top-level domain κωδικός για την Ουκρανία στο διαδίκτυο.

Δείτε επίσης 

 Κατάλογος top-level domains

Παραπομπές 

Ουκρανία
Top-level domains

sv:Toppdomän#U
.ro

.ro είναι ο top-level domain κωδικός για την Ρουμανία στο διαδίκτυο.

Δείτε επίσης: Κατάλογος top-level domains.

Παραπομπές

Ρουμανία
Top-level domains

sv:Toppdomän#R
.bg

.bg είναι ο top-level domain κωδικός για την Βουλγαρία στο διαδίκτυο.

Δείτε επίσης: Κατάλογος top-level domains.

Παραπομπές

Βουλγαρία
Top-level domains

sv:Toppdomän#B
.sv

.sv είναι ο top-level domain κωδικός για το Ελ Σαλβαδόρ στο διαδίκτυο.

Δείτε επίσης: Κατάλογος top-level domains.

Ελ Σαλβαδόρ
Top-level domains

sv:Toppdomän#S
.jp

.jp είναι ο top-level domain κωδικός για την Ιαπωνία στο διαδίκτυο.

Δείτε επίσης 

 Κατάλογος top-level domains

Ιαπωνία
Top-level domains
.gl

.gl είναι ο top-level domain κωδικός για τη Γροιλανδία στο διαδίκτυο.

Δείτε επίσης 

 Κατάλογος top-level domains

Γροιλανδία
Top-level domains

sv:Toppdomän#G
.ga

.ga είναι ο top-level domain κωδικός για το Γκαμπόν στο διαδίκτυο.

Δείτε επίσης 

 Κατάλογος top-level domains

Γκαμπόν
Top-level domains

sv:Toppdomän#G
.md

.md είναι ο top-level domain κωδικός για τη Μολδαβία στο διαδίκτυο, το οποίο εισήχθη στις 24 Μαρτίου 1994.

Η τιμή εγγραφής ενός τομέα είναι 39 δολάρια ανά έτος (39 δολάρια συμπεριλαμβανομένου ΦΠΑ).

Η τιμή της εγγραφής τρίτου επιπέδου είναι περίπου 10 δολάρια ανά έτος (120 λέι).

Η μολδαβική κρατική εταιρεία MoldData έχει υπογράψει αποκλειστική συμφωνία για διαχείριση και διανομή ονομάτων τομέα εντός του τομέα .MD. Είναι πολύ δημοφιλές στην Μολδαβία και απολαμβάνει περιορισμένη χρήση από δόκτορες ιατρικής.

Ως τις 27 Νοεμβρίου, υπήρχαν 23.306 ιστοσελίδες με αυτό το τομέα.

Τομείς δεύτερου επιπέδου 

  – εμπορικές οντότητες
  – ΜΚΟ και μη κερδοσκοπικοί οργανισμοί
  – (γενικά) πληροφορίες
  – (γενικά) επαγγελματικό
  – κυβέρνηση
  – εκπαίδευση
  – κοινωνικό δίκτυο για τους Μολδαβούς

Δείτε επίσης 

 Κατάλογος top-level domains.

Παραπομπές

Εξωτερικοί σύνδεσμοι 

 Πληροφορίες whois
 Μητρώο τομέα .md
 Διακομιστής WHOIS .md: whois.nic.md
 Εγγραφή τομέων τρίτου επιπέδου

Μολδαβία
Top-level domains

he:סיומת אינטרנט#טבלת סיומות המדינות
sv:Toppdomän#M
.va

.va είναι ο top-level domain κωδικός για το Βατικανό στο διαδίκτυο.

Δείτε επίσης: Κατάλογος top-level domains.

Βατικανό
Top-level domains

sv:Toppdomän#V
.by

.by είναι ο top-level domain κωδικός για την Λευκορωσία στο διαδίκτυο.

Δείτε επίσης 
Κατάλογος top-level domains

Λευκορωσία
Top-level domains

sv:Toppdomän#B
.uy

.uy είναι ο top-level domain κωδικός για τη Ουρουγουάη στο Διαδίκτυο.

Δείτε επίσης: Κατάλογος top-level domains.

Επικοινωνίες στην Ουρουγουάη
Top-level domains

sv:Toppdomän#U
.lr

.lr είναι ο top-level domain κωδικός για τη Λιβερία στο διαδίκτυο.

Δείτε επίσης
 Κατάλογος top-level domains

Παραπομπές

Λιβερία
Top-level domains

sv:Toppdomän#L
.lc

.lc είναι ο top-level domain κωδικός για την Αγία Λουκία στο Διαδίκτυο.

Δείτε επίσης: Κατάλογος top-level domains.

Αγία Λουκία
Top-level domains

sv:Toppdomän#L
.ba

.ba είναι ο top-level domain κωδικός για την Βοσνία και Ερζεγοβίνη στο Διαδίκτυο.

Δείτε επίσης: Κατάλογος top-level domains.

Παραπομπές

Επικοινωνίες στη Βοσνία-Ερζεγοβίνη
Top-level domains

sv:Toppdomän#B
.za

.za είναι ο top-level domain κωδικός για τη Νότια Αφρική στο Διαδίκτυο.

Δείτε επίσης: Κατάλογος top-level domains.

Νότια Αφρική
Top-level domains

sv:Toppdomän#Z
.li

.li είναι ο top-level domain κωδικός για το Λίχτενσταϊν στο Διαδίκτυο.

Δείτε επίσης 

 Κατάλογος top-level domains

Παραπομπές 

Λίχτενσταϊν
Top-level domains

sv:Toppdomän#L
.ls

.ls είναι ο top-level domain κωδικός για το Λεσότο στο Διαδίκτυο.

Δείτε επίσης 

 Κατάλογος top-level domains

Παραπομπές 

Λεσότο
Top-level domains

sv:Toppdomän#L
.mz

.mz είναι ο top-level domain κωδικός για τη Μοζαμβίκη στο Διαδίκτυο.

Δείτε επίσης 
 Κατάλογος top-level domains.

Εξωτερικοί σύνδεσμοι 
 IANA πληροφορίες για το .mz στο whois

Μοζαμβίκη
Top-level domains

sv:Toppdomän#M
.na

.na είναι ο top-level domain κωδικός για τη Ναμίμπια στο Διαδίκτυο.

Δείτε επίσης: Κατάλογος top-level domains.

Ναμίμπια
Top-level domains

sv:Toppdomän#N
.nc

.nc είναι ο top-level domain κωδικός για τη Νέα Καληδονία στο Διαδίκτυο.

Δείτε επίσης: Κατάλογος top-level domains.

Νέα Καληδονία
Top-level domains

sv:Toppdomän#N
.ng

.ng είναι ο top-level domain κωδικός για τη Νιγηρία στο Διαδίκτυο.

Δείτε επίσης: Κατάλογος top-level domains.

Νιγηρία
Top-level domains

sv:Toppdomän#N
.nr

.nr είναι ο top-level domain κωδικός για το Ναουρού στο Διαδίκτυο.

Δείτε επίσης 
 Κατάλογος top-level domains

Παραπομπές 

Ναουρού
Top-level domains

sv:Toppdomän#N
.nu

.nu είναι ο top-level domain κωδικός για το Νιούε στο Διαδίκτυο.

Δείτε επίσης
Κατάλογος top-level domains

Παραπομπές

Νιούε
Top-level domains
.pf

.pf είναι ο top-level domain κωδικός για τη Γαλλική Πολυνησία στο Διαδίκτυο.

Δείτε επίσης: Κατάλογος top-level domains.

Γαλλική Πολυνησία
Top-level domains

sv:Toppdomän#P
.pm

.pm είναι ο top-level domain κωδικός για το Σαιν Πιερ και Μικελόν στο Διαδίκτυο.

Δείτε επίσης: Κατάλογος top-level domains.

Σαιν-Πιερ και Μικελόν
Top-level domains

sv:Toppdomän#P
.pr

.pr είναι ο top-level domain κωδικός για το Πουέρτο Ρίκο στο Διαδίκτυο.

Δείτε επίσης: Κατάλογος top-level domains.

Πουέρτο Ρίκο
Top-level domains

sv:Toppdomän#P
.ps

.ps είναι ο κωδικός χώρας ανώτερου επιπέδου του Διαδικτύου ccTLD που έχει επίσημα εκχωρηθεί στο Κράτος της Παλαιστίνης.Διαχιερίζεται από την Παλαιστινιακή Εθνική Αρχή Ονομασίας Διαδικτύου.

Εγγραφές πραγματοποιούνται μόνο από πιστοποιημένους χρήστες.

Παραπομπές

Δείτε επίσης 
 Κατάλογος top-level domains

Παλαιστίνη
Top-level domains

he:סיומת אינטרנט#טבלת סיומות המדינות
sv:Toppdomän#P
.sd

.sd είναι ο top-level domain κωδικός για το Σουδάν στο Διαδίκτυο.

Δείτε επίσης 

 Κατάλογος top-level domains

Παραπομπές
sv:Toppdomän#S

Σουδάν
Top-level domains
.sn

.sn είναι ο top-level domain κωδικός για τη Σενεγάλη στο Διαδίκτυο.

Δείτε επίσης: Κατάλογος top-level domains.

Παραπομπές 

Σενεγάλη
Top-level domains

sv:Toppdomän#S
Κάρμεν Λουβάνα

Η Κάρμεν Λουβάνα (Carmen Luvana, 23 Αυγούστου 1981) είναι Αμερικανίδα πορνογραφική ηθοποιός.

Βιογραφία-Καριέρα
Η μικροσκοπική Κάρμεν αν και γεννήθηκε στη Νέα Υόρκη μεγάλωσε στο Πουέρτο Ρίκο. Σε ηλικία 18 ετών μετακόμισε στο Μαϊάμι της Φλόριντα  και άρχισε να εργάζεται σαν χορεύτρια σε strip clubs του South Beach. Στο χώρο του πορνό εμφανίστηκε το 2001. Έχει ύψος μόλις 1,52 μ. καστανά μάτια και καστανά μαλιά (βαμμένα ξανθά). Ζυγίζει 42 κιλά και έχει καθαρά χαρακτηριστικά Λατίνας. Όπως και η πλειονότητα των συναδέλφων της, έχει κάνει προσθετική στήθους.

Η πρώτη της εμφάνιση έγινε στην ταινία "More Dirty Debutantes #211". Πρόσφατα υπέγραψε συμβόλαιο αποκλειστικής συνεργασίας με την εταιρεία Adam & Eve. Είναι κυρίως γνωστή για τις σκηνές στοματικού έρωτα στις οποίες χρησιμοποιεί μια ιδιαίτερη τεχνική. Το 2005 γύρισε την πρώτη της σκηνή πρωκτικού σεξ στην ταινία "The Perfect Secretary". Ο μεγαλύτερος μέχρι στιγμής ρόλος της ήταν στην ταινία Pirates όπου υποδύθηκε την Izabella.

Στις 15 Ιουνίου 2006 η Κάρμεν κέρδισε τον "διαγωνισμό ομορφιάς πορνοστάρ" που διοργάνωσε ο αμφιλεγόμενος ραδιοφωνικός παραγωγός Χάουαρντ Στερν στην εκπομπή του.

Επιλεγμένη Φιλμογραφία 
 Pirates (2005)
 The Perfect Secretary (2005)
 Stripped: Carmen Luvana (2003)
 Carmen Goes to College (2002)
 Innocence (2001)

Βραβεία 
2002: XRCO Award: Καλύτερη Πρωτοεμφανιζόμενη Στάρλετ
2002: CAVR: Καλύτερη Πρωτοεμφανιζόμενη Στάρλετ
2003: Night Moves: Καλύτερη Πρωτοεμφανιζόμενη Στάρλετ
2002: Adam Film World: Καλύτερη Πρωτοεμφανιζόμενη Στάρλετ
2004: XRCO Award: Καλύτερη Λεσβιακή Σκηνή με τη Τζέννα Τζέημσον
2004: Hottest Ksex Jockey "Naked": Βραβείο Ακροατών του ραδιοσταθμού Ksex
2006: FAME Award: Καλύτερη Σταρλετ στο Στοματικό

Παραπομπές

Εξωτερικοί Σύνδεσμοι
 H Kάρμεν στην AFDb (AdultFilm DataBase)
 Σελίδα στο MySpace
 Ανεπίσημη σελίδα για την Κάρμεν
 Google Video: Συνέντευξη
 Συνέντευξη στο ΑskMen.com

Αμερικανίδες ηθοποιοί πορνογραφικών ταινιών
Νέα Φλογητά Χαλκιδικής

Τα Νέα Φλογητά, γνωστά κυρίως ως Φλογητά, ανήκουν στον Νομό Χαλκιδικής και βρίσκονται 52 χλμ. από τη Θεσσαλονίκη και 6 χλμ. από τα Νέα Μουδανιά. Ο παραθαλάσσιος αυτός οικισμός, που ανήκει στον Δήμο Νέας Προποντίδας, είναι χτισμένος σε έναν λόφο 500 μέτρα από τη θάλασσα. Στο χωριό υπάρχει μεταξύ άλλων Δημοτικό σχολείο και νηπιαγωγείο.

Τα Φλογητά έχουν 1.604 (απογραφή 2011) μόνιμους κατοίκους, με τον αριθμό των επισκεπτών να αυξάνεται κατακόρυφα τους καλοκαιρινούς μήνες.Στην παραλία υπάρχουν ξενοδοχεία και ενοικιαζόμενα δωμάτια και πληθώρα από ταβέρνες, ταχυφαγεία, ζαχαροπλαστεία, καφετέριες, μπαρ και κλαμπ.

Η παραλία των Φλογητών είναι αμμώδης, με μήκος περίπου ένα χιλιόμετρο, οργανωμένη με ναυαγοσωστική κάλυψη, η οποία έχει αποσπάσει Γαλάζια Σημαία επί σειρά ετών. Η θάλασσα, η οποία είναι μια από τις καθαρότερες θάλασσες του νομού,  είναι ιδιαίτερα ζεστή και το βάθος της αυξάνεται ομαλά, κάνοντάς τη ιδανική για όλες τις ηλικίες, ενώ υπάρχει και δυνατότητα για θαλάσσια σπορ.

Η ιστορία των Φλογητών ξεκινάει από τη Μικρασιατική καταστροφή. Το 1923, πρόσφυγες από τα Φλογητά ή Φλοϊτά (σημερινή ονομασία Suvermez) από την Καππαδοκία της Μ. Ασίας, συγκεντρώθηκαν και ίδρυσαν τα Νέα Φλογητά. 

Αξιοθέατο είναι το μετόχι των Φλογητών, το οποίο στον Δεύτερο Παγκόσμιο Πόλεμο λειτούργησε ως νοσοκομείο. Σήμερα λειτουργεί σαν μουσείο αφού πρώτα έχει αναστυλωθεί.

Εκπαίδευση και πολιτισμός 
Στα Νέα Φλογητά λειτουργεί 6θέσιο Δημοτικό Σχολείο καθώς και νηπιαγωγείο. Εκτός αυτού υπάρχει χορευτικός σύλλογος καθώς και ποδοσφαιρικός σύλλογος με το όνομα Θερμαϊκός Φλογητών.

Γλωσσικό ιδίωμα 
Το γλωσσικό ιδίωμα που μιλούσαν οι Μικρασιάτες πρόσφυγες κάτοικοι των Φλογητών, το οποίο ακόμα ομιλείται και είναι ευρέως γνωστό ως Καππαδοκική διάλεκτος, είναι ελληνικής προέλευσης με ευδιάκριτα στοιχεία αρχαίας ελληνικής διαλέκτου, και επιδράσεις της τουρκικής. Το γλωσσικό αυτό ιδίωμα περιγράφεται στο βιβλίο "Modern Greek in Asia Minor: a study of the dialects of Siĺli, Cappadocia and Phárasa, with grammar, texts, translations and glossary".

Παραπομπές

Πηγές

Εξωτερικοί σύνδεσμοι
 Στοιχεία για τα Φλογητά
 360 ° φωτογραφίες από τη Νέα Φλογητά
  Εικονική περιήγηση 360° και πληροφορίες για τα Νέα Φλογητά Χαλκιδικής, από το 360sites.gr 

Χωριά του νομού Χαλκιδικής
Δήμος Μουδανιών
Δήμος Νέας Προποντίδας
Τορπιλοβόλο

Το Τορπιλοβόλο (Τ/Β), και παλαιότερα ναυκλαστροβόλο,  είναι είδος πολεμικού πλοίου, μεγαλύτερο της τορπιλακάτου με κύριο οπλισμό τορπίλες. Ο τύπος αυτός δημιουργήθηκε στο τελευταίο τέταρτο του 19ου αι. και χρησιμοποιήθηκε στις πρώτες δεκαετίες του 20ου αι. με εκτόπισμα 150-300 τον. Στην αρχή ήταν μικρότερο. Σήμερα έχει εκλείψει.

Τα τορπιλλοβόλα του Ελληνικοκύ Πολεμικού Ναυτικού ήταν:
 Αίγλη Ι (Τορπιλοβόλο) / 60, 02
 Αλκυόνη Ι (Τορπιλοβόλο) / 58, 03
 Αρέθουσα (Τορπιλοβόλο) / 56, 01
 Αττάλεια (Τορπιλοβόλο) / 62
 Δάφνη ΙΙ (Τορπιλοβόλο) / 57
 Δήλος Ι (Τορπιλοβόλο)
 Δωρίς Ι (Τορπιλοβόλο) / 59, 20
 Θέα (Τορπιλοβόλο)
 Θέτις ΙΙ (Τορπιλοβόλο) / 61
 Ιωνία Ι (Τορπιλοβόλο)
 Καλλιθέα (Τορπιλοβόλο)
 Καλυψώ ΙΙ (Τορπιλοβόλο)
 Κύλας (Τορπιλοβόλο)
 Κύπρος (Τορπιλοβόλο) Μ-17
 Κως Ι (Τορπιλοβόλο) Μ-9
 Μυτιλήνη (Τορπιλοβόλο)
 Πάνορμος (Τορπιλοβόλο)
 Πέργαμος (Τορπιλοβόλο) / 74
 Περσεφόνη Ι (Τορπιλοβόλο) / 3α
 Περσεφόνη ΙI (Τορπιλοβόλο)
 Προύσα (Τορπιλοβόλο) / 75
 Ρόδος Ι (Τορπιλοβόλο)
 Σάμος ΙΙ (Τορπιλοβόλο)
 Σαπφώ ΙΙΙ (Τορπιλοβόλο)
 Σμύρνη ΙΙ (Τορπιλοβόλο)
 Τερψιθέα (Τορπιλοβόλο)
 Τερχιχόρη ΙΙ (Τορπιλοβόλο)
 Φερενίκη (Τορπιλοβόλο)
 Χίος I (Τορπιλοβόλο)
 Χίος IΙ (Τορπιλοβόλο)

Εξωτερικοί σύνδεσμοι
 

Πολεμικά πλοία
Ροιώ

Με το όνομα Ροιώ είναι γνωστές δύο γυναίκες της ελληνικής μυθολογίας

Κόρη του γιου του Διονύσου, Σταφύλου και της Χρυσοθέμιδας. Στις αττικές παραδόσεις η Ροιώ γεννήθηκε από τον Απόλλωνα τον Σούνιο. Αντίθετα οι θεσσαλικοί μύθοι την έφεραν ως σύζυγο του Αίσονα και μητέρα του Ιάσωνα.
Κόρη του Πολύαρχου από την Αλικαρνασσό, σύζυγος του Αύξη. Η Ροιώ έκανε δύο γιους, τον Θεόδωρο και τον Ηρόδοτο τον γνωστό μετέπειτα πατέρα της ιστορίας. Η καταγωγή της ήταν από τους πρώτους έλληνες αποίκους πού έφτασαν στην Ιωνία από την Τροιζήνα. Στους περσικούς πολέμους διατήρησαν αντιπερσική στάση με επακόλουθο την εξορία της οικογένειας για δέκα χρόνια στη Σάμο, ενώ ο αδελφός της Πανύασης, ιστορικός και ποιητής, πιάστηκε και εκτελέστηκε. 

Θνητοί της ελληνικής μυθολογίας
Ιωνία
Μυθολογία της αρχαίας Αττικής
Μυθολογία της αρχαίας Αργολίδας
Μυθολογία της αρχαίας Θεσσαλίας
Γυναίκες του Απόλλωνα
Σαν

Το σαν (κεφαλαίο Ϻ, πεζό ϻ) ήταν γράμμα σε πρώιμες μορφές του ελληνικού αλφάβητου, το οποίο χρησιμοποιήθηκε ιδιαίτερα στη γραφή συγκεκριμένων Δωρικών διαλέκτων για να αποδώσει πιθανώς μια μορφή συρριστικού συμφώνου που φωνητικά προσέγγιζε το /ts/ ή το /s/. 

Τὸ Δωριέες μὲν σὰν καλέουσι, Ἴωνες δὲ σίγμα. Ἡρόδοτος.

Ακόμα και ο όρος σαμφορά (ενν. ίππος) πλάστηκε (πρβλ. Αριστοφ. Ιππ 603) για να χαρακτηρίσει τους ίππους της Σικυώνος (Ϻικύων) που έφεραν Ϻ) ήταν δηλαδή στιγματισμένοι με το γράμμα σαν, εν αντιθέσει προς τους ίππους της Κορίνθου (Ϙόρινθος) που έφεραν το χαρακτηριστικό του γράμματος κόππα (εξ ου και κοππατίαι).

Στο ίδιο αλφάβητο δεν συνυπήρχαν σίγμα και σαν.

Εξωτερικοί σύνδεσμοι 
 San

Γράμματα του ελληνικού αλφαβήτου
Αρχαία ελληνική γλώσσα
Κόππα

Το κόππα (Ϙ ϙ σε αρχαίες επιγραφές, μεταγενέστερα Ϟ ϟ μόνο ως αριθμός) ή ϙόππα είναι γράμμα των πρώιμων ελληνικών αλφαβήτων μεταξύ του π και του ρ, που ισοδυναμούσε ηχητικά με το κ. Ενώ το γράμμα κάππα (κ) χρησιμοποιήθηκε στην ελληνική για να δηλώσει στη γραφή, ως τα μέσα περίπου του 6ου π.Χ. αιώνα το άηχο κλειστό ουρανικό σύμφωνο που προφέρουμε π.χ. στα νεοελληνικά κίνημα ή κενό, την ίδια περίοδο για την απόδοση του άηχου κλειστού υπερωικού συμφώνου πρό των ο και υ, αυτού που προφέρουμε σήμερα στις λέξεις κόσμος ή ακούω χρησιμοποιήθηκε το γράμμα κόππα (ϙ). Έτσι στα αρχαϊκά ελληνικά αλφάβητα βρίσκουμε να γράφονται ΔΙΚΕ (δίκη), ΚΑΛΟΣ (καλός), ΑΛΚΙΒΙΑΔΕΣ (Αλκιβιάδης), αλλά ϘΑϘΟΣ (κακός), ϘΟΡΕ (κόρη), ΛΕϘΥΘΟΣ (λήκυθος), ϘΟΡΙΝΘΟΣ (Κόρινθος).

Φωνολογικώς η χρήση δύο διαφορετικών γραμμάτων στις αρχαϊκές, κυρίως, επιγραφές σημαίνει ότι το φωνολογικό σύστημα της Ελληνικής διέθετε δύο αλλόφωνα του κ: ένα ουρανικό και ένα υπερωικό, κάτι αντίστοιχο δηλαδή στην προφορά -αλλά όχι στη γραφή- με αυτό που συμβαίνει στη νέα Ελληνική. Η γενικευμένη χρήση ενός μόνο κ (του κάππα) από τα μέσα του 6ου π.Χ. αιώνα σημαίνει είτε ότι η διαφορά αυτή στην προφορά έπαψε από τότε να υπάρχει είτε ότι έπαψε απλώς να δηλώνεται στη γραφή.

Ενώ για τη γραφή λέξεων χρησιμοποιήθηκε η μορφή του αρχαϊκού κόππα ( Ϙ ϙ ), στο ελληνικό σύστημα αρίθμησης το κόππα χρησιμοποιείται μέχρι και σήμερα με τη μορφή του κεραυνόμορφου κόππα ( Ϟ ϟ ) για να δηλώσει τον αριθμό 90.

Στο λατινικό αλφάβητο το γράμμα κόππα αντιστοιχεί στο γράμμα Q.

Η παροιμία "Οὐδὲ ϙόππα γιγνώσκων" λέγονταν για εντελώς αδαή άνθρωπο.

Εξωτερικοί σύνδεσμοι 

 Archaic Koppa
 Koppa του Νίκου Νικολάου (Nick Nicholas)

Γράμματα του ελληνικού αλφαβήτου